Donau gjør etter Esztergom noen buktninger før den i en relativt rett vinkel trenger gjennom Visegrád- og Börzsönyfjellene. Langs denne delen av Donau ligger noen av de mest besøkte byene i Ungarn (for eksempel Esztergom, Visegrád og Szentendre). For kunstnere har de vakre landskapene alltid vært attraktive. I Zebegény bodde blant annet den ungarske maleren István Szõnyi (1894–1960).